कार्यक्रम को संबोधित करते हुए कला, संस्‍कृति एवं युवा विभाग बिहार सरकार के मंत्री श्री कृष्‍ण कुमार ऋषि ने कहा कि कला संस्‍कृति को जन – जन तक ले जाने के लिए विभाग द्वारा बड़े स्‍तर पर काम किये जा रहे हैं। उसके संवर्द्धन के लिए मुख्‍यमंत्री श्री नीतीश कुमार के दूरदर्शी सोच से बना बिहार म्‍यूजियम उदाहरण है। पिछले दिनों बिहार आये प्रधानमंत्री श्री नरेंद्र मोदी ने भी इस संग्रहालय को अद्भुत बताया। आज राज्‍य सरकार सभी जिलों में कला के प्रदर्शन और उसके प्रदर्श के लिए साल में चार ऐसे आयोजनों की अनुमति दी है, जो जिला मुख्‍यालयों के स्‍थापना दिवस के कार्यक्रम से अलग होगा।